জুমার আজানের পরেই মিম্বরে আসেন জাতীয় মসজিদের খতিব প্রফেসর মাওলানা সালাহউদ্দিন। মুসল্লিদের উদ্দেশে বিশেষ খুতবায় তিনি বলেন, ‘আমরা বায়তুল মোকাররম খেকে জাতিসংঘের কাছে আবেদন করছি ফিলিস্তিনি মুসলমানের ওপর হামলা বন্ধ করার। রমজান মাস হচ্ছে সব মাসের চেয়ে উত্তম মাস। এ মাসে মহান রাব্বুল আলামিন বান্দাদের জন্য রহমত, মাগফিরাত ও নাজাতের দ্বার উন্মোচন করে দেন। আল্লাহর প্রিয় বান্দা হওয়ার এটাই উত্তম সময়।’